dyrepark
Store norske leksikon,Teknologi og industri,Landbruk,Husdyr,Dyrehold
Dyrepark var i tidligere tider et område der det ble holdt vilt for jaktens og jaktskjøtselens skyld, eller for zoologiske formål.
Siden middelalderen har fyrster og adel brukt dyreparker som jaktrevir. Også i Norden var de hyppige; på Elingård i Østfold ble det for eksempel holdt villsvin. Mange navn minner om gamle dyreparker i Norden. Dyrehaven eller Jægersborg dyrehave på Sjælland 10 km nord for København sentrum fikk sitt navn i 1670, da Christian 5 anla en dyrepark her. Navnet Djurgården i Stockholm skriver seg fra et jaktområde Johan 3 opprettet i 1579.I dag er Dyreparken navnet på en kombinert dyrehage (zoologisk hage) og fornøyelsespark i Kristiansand. Les mer i Store norske leksikon Dyreparken dyrehage vilt jakt